Flere steder i det nordjyske får i disse timer ekstra meget sne, og der kan falde op til 25 centimeter. Det volder problemer hos Nordjyllands Trafikselskab, der melder om forsinkelser i trafikken på grund af snevejret. Det gælder både de ordinære ruter, men også flextrafikken er påvirket - og det er ikke muligt at bestille Flextur eller Plustur før i morgen tidlig. - Der er mange forsinkelser flere steder i Nordjylland. Særligt den vestlige del og Himmerland er ramt. Sneen breder sig fra vest ind over resten af Nordjylland i aftentimerne, lyder fra fra NT. For yderligere information om den enkelte rute kan man tjekke trafikinfo . DSB har ikke meldinger om aflysninger eller forsinkelser. Der kommer ifølge DMI til at falde 15-25 centimeter i løbet af det næste halve døgn. - Det sner stadig i Aalborg- og Limfjordsområdet, og det vil det blive ved med. Det når ikke hen til den nordligste del af Nordjylland - Skagen og Frederikshavn, lyder status onsdag aften. Ifølge Trine Pedersen, der er vagthavende meterolog ved DMI, kan nordjyderne se frem til en flot torsdag. - Det er her i aftentimerne, der er kraftige snebyer. Men det klarer op i nattetimerne, og det ser ud til, at man i Nordjylland kan være heldige at stå op til en flot dag.

Referat:
DMI varsler kraftige snebyger over dele af Nordjylland, og det giver forsinkelser for busserne.